Държавен вестник, бр. 46, 2010 г., стр. 37

БРОЙ  46	
Д Ъ Р Ж А В Е Н  В Е С Т Н И К 	
СТР.  37  
цялото устройство. Спирометричната система 
задължително отговаря на изискванията и крите­
риите на ATS (Американско торакално общество) 
и на ERS (Европейско респираторно общество). 
7.3.2. Спирометричната система е линейна, 
измерва 0,5 – 8,0 л обем и има точност най-малко 
± 3 % или ± 0,050 л при обемна калибрация с 
3-литрова спринцовка. Отчитаното време трябва 
да е с точност ± 5 % от реалното, когато не се 
използва компютризирана система. Време „0“ 
(начало на форсираното издишване) се определя с 
обратно екстраполиране. Съпротивлението спрямо 
въздушния поток при 14 л/сек е по-малко от 1,5 см 
Н2О/л/сек. В този обхват на поток точността е в 
граници ± 5 % от отчитането или ± 0,200 л/сек. 
Когато сигнал за поток се интегрира за измерване 
на обем, изискванията за точността на отчетения 
обем са ± 3 % или ± 0,05 л. Във всички случаи 
по-горе се допуска по-голямата граница на от­
клонението, но в рамките на посочените норми.
8. Задължително оборудване на БФЛ в лечебни 
заведения и структури, изпълняващи дейност по 
пневмология и фтизиатрия
8.1. Извънболнична помощ: 
8.1.1. Специализиран кабинет за ФИД (Ин­
дивидуална практика за СИМП по пневмология 
и фтизиатрия, в ДКЦ и МЦ) – спирометрична 
система, ръстомер, теглилка.
8.1.2. Диспансер за пневмо-фтизиатрични забо­
лявания без стационар – спирометрична система, 
позволяваща измерване и на максимални дебити, 
оксиметър, апарат за кръвно-газов анализ, ръсто­
мер, теглилка.
8.2. Болнична помощ:
8.2.1. Диспансер за пневмо-фтизиатрични за­
болявания със стационар, специализирано пнев­
мологично (пневмо-фтизиатрично отделение) в 
МБАЛ – спирометрична система, позволяваща 
измерване и на максимални дебити, оксиметър, 
апарат за кръвно-газов анализ, ръстомер, теглилка.
8.2.2. Университетска многопрофилна болница 
за активно лечение с клиника по пневмология 
и фтизиатрия или клиника по белодробни боле­
сти – оборудване за извършване на изследванията 
по т. 1.2;
8.2.3. Университетска специализирана болница 
за активно лечение по белодробни болести (пнев­
мология и фтизиатрия) – оборудване за извършване 
на изследванията по т. 1.3.
Оборудването по т. 8.2.1 – 8.2.3 е част от обо­
рудването на БФЛ и/или болницата, на чиято 
територия е разкрита БФЛ.
9. База, хигиенни и инсталационни изисквания
9.1. Белодробна функционална лаборатория 
се разкрива в обособени самостоятелни поме­
щения. Техният брой се определя от наличната 
апаратура и обем изследвания, работните места, 
щатния медицински персонал и определените в 
нормативните актове хигиенни изисквания. Едно­
временно изпълнение на две или повече методики 
за функционално изследване на дишането не е 
възможно в едно помещение. Това се съобразява 
при организацията на дейността във всяка БФЛ.
9.2. В случаите, когато няма централна инста­
лация за кислород и сгъстен въздух, те трябва да 
бъдат осигурени с газови бутилки, които да са добре 
обозначени и с възможност да бъдат сигурно при­
крепени към стена в помещението. В стаи, където 
се изпълняват бронхиални провокационни тестове, 
се осигурява адекватна вентилация и се използват 
филтри на експираторната част на системата.
9.3. Всички помещения на БФЛ трябва да 
отговарят на съответните нормативно установени 
хигиенни и инсталационни изисквания.
ІV. Бронхология
Бронхология могат да практикуват лекари, 
придобили някоя от следните специалности – пнев­
мология и фтизиатрия, ушно-носно-гърлени бо­
лести, анестезиология и интензивно лечение, 
гръдна хирургия и след придобита професионална 
квалификация по бронхология по реда на Наредба 
№ 34 от 2006 г. 
1. Изисквания към база за професионална квали­
фикация по бронхология
1.1. Бронхологично отделение или кабинет, 
където се извършват минимум 1000 бронхологич­
ни изследвания годишно от поне двама лекари 
със специалност по пневмология и фтизиатрия 
и придобита професионална квалификация по 
бронхология.
1.2. Ендоскопска апаратура – минимум 2 фле­
ксибилни бронхоскопа (ФБС), стационарен и пре­
носим източник на светлина; ригиден бронхоскоп 
(РБС) с източник; пълен диагностичен набор 
биопсични инструменти; ендоскопски камери и/
или видеобронхоскопи за непосредствен контрол 
от обучаващия.
1.3. Самостоятелна или с възможност за полз­
ване на апаратура за рентгеноскопия.
1.4. Наличие на клиника или отделение по 
анестезиология и интензивно лечение или апара­
тура за обща анестезия и анестезиолог, работещ 
с деца и възрастни. 
1.5. Възможности за прилагане на лазерна 
хирургия, ендоскопска електрохирургия или крио­
хирургия, поставяне на трахеобронхиален стент 
(stent), поставяне на трахеобронхиален катетър 
за брахитерапия.
1.6. Условия в базата за овладяване на потен­
циални сериозни усложнения при прилагането на 
рискови инвазивни техники.
2. Изисквания към оборудването
Изискванията към оборудването по бронхология 
са дадени в таблица № 4 на три нива: 
2.1. І ниво на оборудване включва минимум 
изисквания, определени със задължителния инстру­
ментариум, който е необходим за осъществяване 
на дейността „Бронхология“ в бронхологичен ка­
бинет към индивидуална практика за СИМП по 
пневмология и фтизиатрия, в ДКЦ, МЦ, ДПФЗ 
без стационар, както и в пневмологични и пнев­
мофтизиатрични отделения към МБАЛ.
2.2. ІІ ниво на оборудване е оптималното за 
СБАЛББ и ДПФЗ със стационар. 
2.3. ІІІ ниво на оборудване включва изисква­
ния за бронхологичен кабинет към университет­
ска МБАЛ с клиника по белодробни болести и 
за университетска СБАЛББ. Това е максимално 
оборудване и задължително изискване към база 
за придобиване на професионална квалификация 
по бронхология.